Χρήστος Αρφάνης (Σκηνοθέτης)

Ο **Χρήστος Αρφάνης** (Αθήνα, 26 Φεβρουαρίου 1996) είναι Έλληνας σκηνοθέτης του κινηματογράφου και του θεάτρου, σεναριογράφος, παραγωγός και δημοσιογράφος/αρθρογράφος στον τομέα της ψυχαγωγίας. Είναι μέλος της Ένωσης Σεναριογράφων Ελλάδος (Ε.Σ.Ε.).

## Βιογραφία
Γεννήθηκε στην Αθήνα και μεγάλωσε στην Ηλιούπολη Αττικής. Παρακολούθησε σπουδές στη «Διοίκηση Τουριστικών Επιχειρήσεων και Επιχειρήσεων Φιλοξενίας» στο Τ.Ε.Ι. Αθήνας (νυν Πανεπιστήμιο Δυτικής Αττικής), ωστόσο στράφηκε γρήγορα στον χώρο του πολιτισμού, δημιουργώντας την πρώτη του ταινία μικρού μήκους σε ηλικία 20 ετών.

## Οικογενειακό Υπόβαθρο
Ο Χρήστος Αρφάνης προέρχεται από οικογένεια με βαθιές ρίζες στη δημόσια ζωή, τις τέχνες και τις επιστήμες. Είναι γιος του Παναγιώτη Αρφάνη (1957–2021) και της Κατερίνας Βελιζιώτου. Η απώλεια του πατέρα του τον Σεπτέμβριο του 2021, όταν ο ίδιος ήταν 26 ετών, υπήρξε καθοριστικός σταθμός στην προσωπική του ζωή. Έχει τρία αδέλφια: τον ηχολήπτη και ηθοποιό Νικόλαο (Νίκο) Αρφάνη, την Αλεξάνδρα Αρφάνη (σύζυγο του Νίκου Λαμπρινού) και τη Δέσποινα Αρφάνη.

Ο πατέρας του, Παναγιώτης Αρφάνης, υπήρξε πτυχιούχος του Πανεπιστημίου Αθηνών και διακεκριμένο διευθυντικό στέλεχος (σε εταιρείες όπως η ΑΥΛΙΣ Α.Ε.Β.Ε. και η ΦΩΤΟΠΟΥΛΟΣ ΧΑΡ. Α.Ε.Β.Ε.), με εξειδίκευση στη χημική τεχνολογία και την επεξεργασία νερού, αναλαμβάνοντας έργα για οργανισμούς όπως η Δ.Ε.Η. και τα ΕΛ.ΠΕ. Παράλληλα, είχε πολυετή προσφορά στη δημόσια δευτεροβάθμια τεχνική εκπαίδευση, υπηρετώντας σε θέσεις ευθύνης σε ΕΠΑΛ και ΤΕΕ.

Από την πλευρά του πατέρα του, ο σκηνοθέτης είναι εγγονός του Υποστρατήγου της Ελληνικής Χωροφυλακής Χρήστου Αρφάνη, γιός της Γκόλφως και του Παναγιώτη Αρφάνη και της Δέσποινας Κουβουτσάκη. Ο συνονόματος παππούς του υπήρξε ηγετική μορφή του Σώματος και διετέλεσε Επιθεωρητής Χωροφυλακής Βορείου Ελλάδος στις αρχές της δεκαετίας του 1970. Σε μια ιστορικά και κοινωνικά απαιτητική περίοδο, ο Χρήστος Αρφάνης διακρίθηκε για το υψηλό αίσθημα ευθύνης, τον επαγγελματισμό και την προσήλωσή του στην ισονομία. Αναγνωρίστηκε ως ένας μετριοπαθής και ακέραιος αξιωματικός, ο οποίος λειτούργησε με γνώμονα τον σεβασμό προς τον πολίτη, γεγονός που του προσέδωσε ευρεία κοινωνική αποδοχή και εκτίμηση.

Από την πλευρά της μητέρας του, είναι εγγονός του Άρη Βελιζιώτη, τραγουδιστή, συνθέτη και στιχουργού (vocalist του συγκροτήματος Acropols), ο οποίος συμμετείχε και ως ηθοποιός σε γνωστές κινηματογραφικές παραγωγές (όπως η ταινία «Επιχείρησις Απόλλων», «Μην είδατε τον Παναή;» και άλλες). Γιαγιά του είναι η Μίνα Παπαναστασάτου, αδελφή της διακεκριμένης λογοτέχνιδας και σεναριογράφου Μάρως Παπαναστασάτου-Αναγνωστάκη, του λαικού τραγουδιστή Μίμη Παπαναστασάτου και του Ταξιάρχου Πυροβολικού και ποιητή Ευστράτιου Παπαναστασάτου (αποφοίτου της Στρατιωτικής Σχολής Ευελπίδων, τάξης 1950).

## Κινηματογράφος και Θέατρο
Το έργο του περιλαμβάνει τη σκηνοθεσία, το σενάριο και την παραγωγή ταινιών μικρού μήκους, μουσικών βίντεο και θεατρικών παραγωγών. 

Έχει συνεργαστεί στενά με τη Μαρία Αγραπίδου στη συνσυγγραφή θεατρικών κειμένων και μονόπρακτων καθώς επίσης και ως σκηνοθέτης σεναρίων του Χάρη Λιαντζίρη.

Έργα (ενδεικτικά):

* GREECE, I'M COMING HOME - ΕΛΛΑΔΑ ΕΡΧΟΜΑΙ ΣΠΙΤΙ: Θεατρικό μονόπρακτο που παρουσιάστηκε σε εκδηλώσεις του Ομίλου για την Unesco Πειραιώς και Νήσων και του Δήμου Ηλιούπολης, με θέμα την επιστροφή των Γλυπτών του Παρθενώνα.https://ilioupolinews.gr/ekdilosi-gia-tin-epistrofi-twn-marmarwn-toy-parthenona-apo-ton-dimo-ilioupolis/ (Σκηνοθεσία, Κείμενο)
* CHRISTMAS TRANSFORMATION: Διασκευή του έργου "A Christmas Carol" του Καρόλου Ντίκενς. (Σκηνοθεσία, Διασκευή)
* Το Χαμόγελο του Πόνου (Σκηνοθεσία, Σενάριο)
* Purgatory – Ταινία μικρού μήκους βασισμένη στο διήγημα του Χάρη Λιαντζίρη. (Σκηνοθεσία)
* Αδέσποτα Όνειρα (Σκηνοθεσία, Σενάριο)
* Αντιμέτωποι με το Παρελθόν (Σκηνοθεσία)
* Έξοδος Μεσολογγίου, μέσα απ’ τη δική μου ματιά με τον Κωνσταντίνος Μενούνος (Σκηνοθεσία) 
* Η Σκιά των Χριστουγέννων (Σκηνοθεσία)
* Beyond Velvet (Σκηνοθεσία)
* Ταξίδι για πέντε με υγιή χαμόγελα (Σκηνοθεσία, Σενάριο)
* Unconscious (Σκηνοθεσία, Σενάριο)
* Sleepy Night Athens Bright (Σκηνοθεσία, Σενάριο)

## Δημοσιογραφία και Αρθρογραφία
Από το 2020 ασχολείται ενεργά με την αρθρογραφία και διατελεί αρχισυντάκτης ψυχαγωγίας σε πολυάριθμα ψηφιακά και έντυπα μέσα (όπως το ENTERTAINMENTNEWS.GR και το Say Yes to the Press). Επίσης, επιμελείται την πολιτιστική στήλη του Επιστημονικού Περιοδικού του Οδοντιατρικού Συλλόγου Πειραιά (Ο.Σ.Π.).

## Κριτικές Επιτροπές
Έχει διατελέσει μέλος κριτικών επιτροπών σε διεθνή φεστιβάλ κινηματογράφου, μεταξύ των οποίων:
* 12ο Πανελλήνιο Διαγωνισμό Συγγραφής Σεναρίου Μικρού και Μεγάλου Μήκους της Ε.Σ.Ε.
* 6ο Διεθνές Φεστιβάλ Κινηματογράφου «Ανατομία Εγκλήματος και Τρόμου» (Anatomy Crime and Horror).
* 4ο Διεθνές Φεστιβάλ «Μαραθώνιος Ταινιών Αθηνών».
* 1ο Φεστιβάλ Κινηματογράφου του «West Dallas».
* 4ο Διεθνές Φεστιβάλ Κινηματογραφικών Μονολόγων Αγρινίου «Οι μονόλογοι της Λήδας».

## Συγγραφικό Έργο
Ο Χρήστος Αρφάνης έχει πλούσια δραστηριότητα στη συγγραφή διηγημάτων και κειμένων, πολλά από τα οποία έχουν δημοσιευτεί σε συλλογικές εκδόσεις:

* Η Επιλογή: Διήγημα με θέμα μια οικογενειακή κατάρα.
* Ανθισμένες Μαργαρίτες: Διήγημα για την Παγκόσμια Ημέρα της Γυναίκας (σε συνεργασία με τη Μ. Αγραπίδου).
* Τον Οκτώβριο του 2025 συμμετείχε στην επετειακή έκδοση της Ε.Σ.Ε. με τίτλο «Μια Ρομαντική Προσπάθεια», εκπροσωπώντας τη νέα γενιά δημιουργών.

## Εξωτερικοί σύνδεσμοι

* Προφίλ στην Ένωση Σεναριογράφων Ελλάδος
*  
* Προφίλ στο Ordino
## Παραπομπές